Diari Oficial de la Generalitat Valenciana


Sumari del DOGV 5222, del 20-03-2006 (2006/3008)

RESOLUCIÓ de 9 de març de 2006, de la directora general del Servici Valencià d'Ocupació i Formació, per la qual es publica la línia pressupostària i es determinen els crèdits màxims que han de finançar el Programa d'Atenció a Empreses per a l'exercici 2006.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5222

Data del DOGV
:   20-03-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/3008


Data del document
:   09-03-2006

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública
    * creació d'ocupació
    * ajuda a l'ocupació
    * mercat laboral
    * organització patronal
    * suport econòmic

RESOLUCIÓ de 9 de març de 2006, de la directora general del Servici Valencià d'Ocupació i Formació, per la qual es publica la línia pressupostària i es determinen els crèdits màxims que han de finançar el Programa d'Atenció a Empreses per a l'exercici 2006. [2006/3008]  
Amb data 27 de desembre de 2005 fou publicada en el Diari Oficial de la Generalitat Valenciana (DOGV núm. 5.163) l'Ordre de 12 de desembre de 2005, de la Conselleria d'Economia, Hisenda i Ocupació, per la qual es regulen i convoquen per a l'exercici 2006, subvencions dirigides a promoure accions de suport a la intermediació laboral a través de federacions i associacions empresarials de la Comunitat Valenciana en desplegament del Programa d'Atenció a Empreses (PAE).  
Després de la publicació de la Llei 15 /2005, de 26 de desembre de 2005 (DOGV de 30 de desembre de 2005) de Pressupostos de la Generalitat Valenciana per a l'exercici 2006, i d'acord amb el que disposa l'article 47 del Text Refós de la Llei d'Hisenda Pública de la Generalitat Valenciana, es publiquen els crèdits que han de finançar el Programa d'Atenció a Empreses, la quantia de les ajudes que es puguen concedir, així com la línia pressupostària a càrrec de la qual es realitzaran.  
En virtut d'això, i d'acord amb el que establix la disposició addicional segona de l'Ordre de 12 de desembre de 2005, de la Conselleria d'Economia, Hisenda i Ocupació, resolc:  
Primer  
L'assignació pressupostària per al Programa d'Atenció a Empreses definit en l'Ordre de 12 de desembre de 2005 (DOGV núm.5.163) de la Conselleria d'Economia, Hisenda i Ocupació, serà d'una quantia màxima de 400.000 euros per a atendre les sol.licituds de les entitats beneficiàries.  
La totalitat de les ajudes es finançaran a càrrec del capítol 4 de l'estat de despeses del pressupost del SERVEF per al 2006 subprograma pressupostari 322.54 .Inserció Laboral., línia de subvenció T4157000 .Programa d'Atenció a Empreses PAVACE., cofinançat pel Fons Social Europeu en un percentatge del 65% (260.000 euros) i aportació condicionada de la Generalitat Valenciana en un percentatge del 35% (140.000 euros).  
Segon  
En el cas que queden sol.licituds presentades a l'empara de l'Ordre de 12 de desembre de 2005, de la Conselleria d'Economia, Hisenda i Ocupació (DOGV 5.163 de 27 de desembre de 2005), valorades positivament d'acord amb el procediment establit per l'ordre mencionada, estes es constituiran en llista de reserva, degudament ordenades, que podran ser resoltes favorablement en la mesura que s'incremente el crèdit pressupostàri destinat a este programa en la línia corresponent.  
Tercer  
El règim de pagaments i justificacions de les ajudes es realitzaran en els termes establits en l'Ordre de 12 de desembre de 2005 (DOGV núm.5.163, de 27 de desembre de 2005) i en les corresponents resolucions aprovatòries de concessió d'ajudes.  
Contra el present acte, que posa fi a la via administrativa, els interessats podran interposar recurs contenciós administratiu en el termini de dos mesos, comptat des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1 a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, recurs de reposició davant d'este mateix òrgan en el termini d'un mes, computat en els termes ja dits, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la vigent legislació.  
En cas que les entitats interessades siguen administracions públiques, podran interposar recurs contenciós administratiu davant d'idèntic òrgan jurisdiccional, de conformitat amb el que establixen els articles 44 i 46.4 de la Llei 29/1998, de 13 de juliol, reguladora de la Jurisdicció Contenciosa Administrativa, en el termini de dos mesos a partir de l'endemà de la notificació, llevat que s'haja produït el requeriment a què fa referència l'article 44 de la llei mencionada, i en este cas el termini esmentat comptarà des de l'endemà d'aquell en què es reba la comunicació de l'acord exprés o s'entenga presumptament rebutjat.  
València, 9 de març de 2006.. La directora general del Servici Valencià d'Ocupació i Formació: Ana Encabo Balbín.